rejauldu/bengali-wikipedia huggingface dataset:
thumb|রাজশাহী সিল্ক শাড়ি রাজশাহীর সিল্ক বাংলাদেশ রাজশাহীতে উৎপাদিত এক ধরণের সিল্ক কাপড়। রাজশাহীতে পাওয়া যায় বলে নাম হয়েছে রজশাহী সিল্ক। রেশম তন্তু দিয়ে এই কাপড় তৈরি করা হয়। এটি বেশ জনপ্রিয়, বিশেষ করে শাড়ির কারণে।  রাজশাহীর সিল্ক বা রেশম অনেক সূক্ষ্ম এবং নরম মোলায়েম আঁশ যুক্ত। আঁশের উপাদান পিউপাwww.thefreedictionary.com/silk যা আসে তুঁত রেশম  থেকে এবং  এটি  প্রোটিন এর আবরণ যা সারসিনা নামে ডাকা হয়।  সাধারণত  তিন ধরনের সিল্ক হয়:  তুঁত সিল্ক  ইরি(অথবা ইন্ডি) সিল্ক এবং  তসর সিল্ক এসকল বিভিন্ন পণ্যগুলো, তুঁত রেশম সূক্ষ্ম এবং সেইজন্য সবচেয়ে মূল্যবান।  রাজশাহীর সিল্ক দিয়ে তৈরি শাড়ি এবং অন্যন্য পণ্যগুলি গ্রাহকদের কাছে খুবই জনপ্রিয় এবং দেশ ও দেশের বাইরেও এর ব্যাপক জনপ্রিয়তা।  রাজশাহীর সিল্কের তৈরি শাড়ি রঙিন এবং রকমারি নকশা ও ডিজাইনে পাওয়া যায়। সিল্ক তন্তু বস্ত্র এবং এ সম্পর্কিত অন্যন্য পণ্য তৈরিতে ব্যবহার করা হয়।  রাজশাহী রেশম শিল্পের জন্য একটি সিল্ক কারখানা এবং একটি সিল্ক গবেষণা ইনস্টিটিউট গড়ে তুলেছে।  এ অঞ্চলের রেশম চাষ সমগ্র বাংলাদেশের সিল্কের যোগানদাতা হিসাবে গ্রাহ্য করা হয়।  প্রায় ১০০,০০ মানুষ প্রত্যক্ষ বা পরোক্ষভাবে এই খাতের নিযুক্ত রয়েছে।   ইতিহাস  রেকর্ড অনুযায়ী ত্রয়োদশ শতাব্দীতে এই অঞ্চলে রেশম উৎপাদনের সূচনা হয়। এটি তখন বেঙ্গল সিল্ক বা গঙ্গার রেশম নামে পরিচিত ছিল। ১৯৫২ সালে পাকিস্তান সরকার রাজশাহীতে রেশম উৎপাদন শুরু করে। রাজশাহী সিল্ক কারখানা একটি রাষ্ট্রায়ত্ত কারখানা যা ১৯৬১ সালে প্রতিষ্ঠিত হয়েছিল। ১৯৭৮ সালে এটি বাংলাদেশ রেশম উন্নয়ন বোর্ডের হাতে হস্তান্তরিত হয়। তার পর থেকে এটি ক্ষতির বোঝা বয়ে চলেছিলো, এটি ৩০ নভেম্বর ২০০২ এ বন্ধ করে দেওয়া হয়। এই কারখানাটি দ্বারা ২০০২ সালের পূর্বে ৩০০ টন রেশম উৎপাদিত হতো। ২০১১ সালে এটি ছিল মাত্র ৫০ টন। ২০১১ সালে বাংলাদেশের অর্থমন্ত্রী আবুল মাল আবদুল মুহিত, রাজশাহী রেশম কারখানাটি আবার চালু করার বিষয়ে আগ্রহ প্রকাশ করেছিলেন কিন্তু বেসরকারীকরণ কমিশন এই কাজটিকে উদ্বেগজনক বলে অস্বীকার করেছিল।  ২০২১ সালে, এটি বাংলাদেশের ভৌগোলিক নির্দেশক পণ্য হিসেবে স্বীকৃতি পায়।  চিত্রশালা   তথ্যসূত্র    বহিঃসংযোগ   সিল্কের নাম কেন রাজশাহী সিল্ক, জানেন কী  বিষয়শ্রেণী:বাংলাদেশী পোশাক বিষয়শ্রেণী:রেশম বিষয়শ্রেণী:বাংলাদেশের ভৌগোলিক নির্দেশক পণ্য বিষয়শ্রেণী:রাজশাহী বিষয়শ্রেণী:বাংলাদেশের বস্ত্রশিল্প
দাতো' শ্রী হাজি মোহাম্মাদ নাজিব বিন তুন হাজি আবদুল রাজাক (, ; জন্ম ২৩ জুলাই ১৯৫৩) মালয়েশিয়ার সাবেক প্রধানমন্ত্রী ছিলেন, যিনি ২০০৯ থেকে ২০১৮ পর্যন্ত দেশের প্রধানমন্ত্রী ছিলেন। তার শাসনকালে বিশেষভাবে ১মালয়েশিয়া ডেভেলপমেন্ট বাংড়হাদ (১এমডিবি) কর্পোরেশন কেলেঙ্কারির আসামি হিসেবে তার নাম উঠে। ১এমডিবি কেলেঙ্কারিতে তার অপরাধের সহিত একাধিক অভিযোগ ছিলো, এবং ২০২০ সালে তিনি সেই অপরাধে আসামি হিসেবে সাব্যস্ত ও দণ্ডিত হন। পরে তিনি উচ্চ আদালতে আপিল করেছিলেন। তবে মালয়েশিয়ার সর্বোচ্চ আদালত নাজিবের আপিল খারিজ করে তার ১২ বছরের কারাদণ্ড বহাল রাখে। আদালতে কারাদণ্ডের বিরুদ্ধে সর্বশেষ আপিলে হারার পর কড়া নিরাপত্তায় তাকে কাজাংয়ে দেশটির সর্ববৃহৎ কারাগারে নিয়ে যাওয়া হয়।  নাজিবর স্ত্রীর রোসমাহ মনসুরর বিরুদ্ধেও অর্থ পাচার এবং কর ফাঁকির মামলা চলছে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৩-এ জন্ম বিষয়শ্রেণী:মালয়েশিয়ার প্রধানমন্ত্রী বিষয়শ্রেণী:মালয়েশিয়ার অর্থমন্ত্রী
পরভানি () ভারতের মহারাষ্ট্র রাজ্যের পরভানি জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪০৭ মিটার (১৩৩৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে পারভানি শহরের জনসংখ্যা হল ২৫৯,১৭০ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে পারভানি এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের নগর
ছায়াবৃক্ষ হলো ২০২৪ সালের একটি বাংলাদেশী নাট্য চলচ্চিত্র। এর চিত্রনাট্য ও পরিচালনা করেছেন বন্ধন বিশ্বাস। ১৫ বছর পর বড় পর্দায় জুটি হয়ে প্রধান চরিত্রে অভিনয় করছেন নিরব হোসেন ও অপু বিশ্বাস। সহকারী ভূমিকায় ছিলেন কাজী নওশাবা আহমেদ, সুমিত সেনগুপ্ত, মাহমুদুল হাসান মিঠু, শতাব্দী ওয়াদুদ, সুস্মি রহমান, ইকবাল আহমেদ। এটি বাংলাদেশ সরকারের অনুদানে চা শ্রমিকদের জীবন সংগ্রাম নিয়ে নির্মিত। এটি ২০২৪ সালের ১৬ ফেব্রুয়ারি প্রেক্ষাগৃহে মুক্তি পায়।   অভিনয়ে   নিরব হোসেন  অপু বিশ্বাস   কাজী নওশাবা আহমেদ  শতাব্দী ওয়াদুদ  ডন (অভিনেতা)  এলিনা শাম্মী  আজম খান  মনিরুজ্জামান মিন্টু  সুমিত সেনগুপ্ত  ইকবাল বাবু  জাহিদ  মাহামুদুল ইসলাম মিঠু   নির্মাণ  ২০১৯-২০ অর্থবছরে চলচ্চিত্রটি পূর্ণদৈর্ঘ্য বিভাগে বাংলাদেশ সরকার কর্তৃক অনুদান পায়। অনুপম কথাচিত্রের ব্যানারে সিনেমাটির কাহিনি, সংলাপ ও চিত্রনাট্য লিখেছেন তানভীর আহমেদ সিডনি।  প্রযোজনা করছেন অনুপ কুমার বড়ুয়া। সংগীত করছেন ইমন সাহা। ২০২০ সালে চট্টগ্রামের রাঙ্গুনিয়ার একটি চা-বাগানে ছবির শুটিং শুরু হয়। সেখানে এর বেশিরভাগ দৃশ্য ধারণ করা হয়েছে। মৌলভীবাজার শ্রীমঙ্গলে চা বাগানে গুলোতে কিছু দৃশ্য ধারণ হয়েছে।   সঙ্গীত  ছায়াবৃক্ষ চলচ্চিত্রে সঙ্গীত করেছেন ইমরান ও কোনালের গাওয়া একটি গান। ঈগল মিউজিকের ইউটিউব থেকে গানটি প্রকাশ করা হয়। ছায়াবৃক্ষ চলচ্চিত্রে আরেকটি গানে দ্বৈতভাবে কণ্ঠ দিয়েছেন আঁখি আলমগীর ও এন্ড্রু কিশোর। ফজলুর রহমান বাবুরও একটি গান গেয়েছেন।   মুক্তি  চলচ্চিত্রটি ২০২৪ সালের ১৬ ফেব্রুয়ারি সামাদ খোকন পরিচালিত ‘শ্রাবণ জ্যোৎস্নায়' চলচ্চিত্রের সাথে সংঘর্ষে বাংলাদেশের ২৩টি প্রেক্ষাগৃহে মুক্তি পায়।   তথ্যসূত্র   বহিঃসংযোগ  বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:চট্টগ্রাম বিভাগে ধারণকৃত চলচ্চিত্র বিষয়শ্রেণী:বাংলাদেশের পটভূমিতে চলচ্চিত্র বিষয়শ্রেণী:শ্রমিক সম্পর্কিত চলচ্চিত্র বিষয়শ্রেণী:বন্ধন বিশ্বাস পরিচালিত চলচ্চিত্র বিষয়শ্রেণী:ইমন সাহা সুরারোপিত চলচ্চিত্র
হানি বাফনা একজন ভারতীয় টেলিভিশন অভিনেতা।যিনি বাংলা টিভি ধারাবাহিক এবং সিনেমায় অভিনয় করেন। তিনি বাংলা টেলিভিশন শিল্পের অন্যতম প্রতিভাবান ও নিবেদিত অভিনেতা।   পেশা  তিনি এমন এক পরিবার থেকে এসেছেন যেখানে কেউ অভিনয়ের সাথে জড়িত নয়। তিনি বাংলা   ধারাবাহিকে অভিনয়ের মাধ্যমে কেরিয়ার শুরু করেছিলেন । তিনি জুনিয়র শিল্পী হিসাবে অ-উল্লেখিত ভূমিকায় অভিনয় করেন । তার প্রথম উল্লেখিত টেলিভিশন উপস্থিতি ছিল স্টার জলসার বাংলা  ধারাবাহিক  তুমি আসবে বলে(টেলিভিশন ধারাবাহিক) (২০১৫) তে। যেখানে তিনি ডাঃ ভিভান চক্রবর্তীর নেতিবাচক চরিত্রে অভিনয় করেছিলেন।তিনি  স্টার জলসার  পৌরাণিক   ধারাবাহিক  ভক্তের ভগবান শ্রীকৃষ্ণে 'বলরাম' চরিত্রে এবং জি বাংলার জনপ্রিয় পারিবারিক ধারাবাহিক বকুল কথায়  অভিনয় করে খ্যাতি পেয়েছিলেন।  তিনি দ্বারকানাথ গঙ্গোপাধ্যায়  হিসেবে স্টার জলসার  ঐতিহাসিক নাটক  প্রথমা কাদম্বিনীতে কাদম্বিনী গঙ্গোপাধ্যায়    বাংলার প্রথম অনুশীলনকারী ভদ্রমহিলা ডাক্তারের জীবনের উপর ভিত্তি করে  । তিনি নির্মীয়মাণ সিনেমা 'পূর্ণিমা' তেও নায়ক চরিত্রে অভিনয় করবেন ।  তিনি বর্তমানে স্টার জলসার  গ্রামীণ রাণী বীণাপাণিতে শতদ্রু রায়চৌধুরী চরিত্রে অভিনয় করছেন।    ব্যক্তিগত জীবন  তিনি হাফ মারোওয়ারি ও হাফ জৈন।তিনি একজন স্ব-স্বীকৃত খাদ্যরসিক এবং  ক্রীড়া উৎসাহী।  তিনি বর্তমানে সিঙ্গেল।  তিনি  আশুতোষ কলেজ থেকে  স্নাতক এবং টেলিভিশন শিল্পে যোগদানের আগে চিকিৎসা প্রতিনিধি হিসেবে কাজ করেছিলেন। সময়  পেলে তিনি একটি বেসরকারী অভিনয় স্কুলে অভিনয়ের কর্মশালাও পরিচালনা করেন।    টেলিভিশন  +বছর শিরোনাম ভূমিকা চ্যানেল উৎপাদন ক্ষেত্র মন্তব্য ২০১৫ তুমি আসবে বলে ডঃভিভান চক্রবর্তী  স্টার জলসা বন্দনা ফিল্মস এন্ড এন্টারপ্রাইজেস পার্শ্ব চরিত্র ২০১৬ গোয়েন্দা গিন্নি (শীল রহস্য) সম্রাট জি বাংলা শ্রী ভেঙ্কটেশ ফিল্মস পর্বভিত্তিক ভূমিকা ২০১৬–২০১৭ ভক্তের ভগবান শ্রীকৃষ্ণ বলরাম স্টার জলসা সুরিন্দর ফিল্মস ২য় পুরুষ নায়ক ২০১৭–২০২০ বকুল কথা .ঋষি  রায় জি বাংলা অ্যাক্রোপলিস এন্টারটেইনমেন্ট প্রধান ভূমিকা ২০২০ - ২০২১ প্রথম কাদম্বিনী দ্বারকানাথ গঙ্গোপাধ্যায়  স্টার জলসা শ্রী ভেঙ্কটেশ ফিল্মস প্রধান ভূমিকা ২০২১ গ্রামের রাণী বীণাপাণি শতদ্রু রায়চৌধুরী স্টার জলসা বয়হুড প্রোডাকশন প্রধান ভূমিকা   পুরস্কার এবং স্বীকৃতি  +বছর পুরস্কার নাম বিভাগ মন্তব্য ২০১৯ জি বাংলা সোনার সংসার সেরা নায়ক ২০১৯ কলকাতা গ্লিটজ ফ্যাশন পুরস্কার গ্লিটজ আইকন অফ দ্য ইয়ার ২০১৯ ১৮তম টেলি সিনেমা পুরস্কার টেলিভিশনের সেরা অভিনেতা   তথ্যসূত্র    বহিঃসংযোগ        বিষয়শ্রেণী:১৯৮৭-এ জন্ম বিষয়শ্রেণী:ভারতীয় টেলিভিশন অভিনেতা বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা বিষয়শ্রেণী:জীবিত ব্যক্তি বিষয়শ্রেণী:বাঙালি টেলিভিশন অভিনেতা বিষয়শ্রেণী:আশুতোষ কলেজের প্রাক্তন শিক্ষার্থী
সুশীলা দেবী লিকমাবাম (জন্ম: ১লা ফেব্রুয়ারি ১৯৯৫) একজন ভারতীয় জুডোকা। গ্লাসগোতে ২০১৪ কমনওয়েলথ গেমসে জুডোতে এবং বার্মিংহ্যামে আয়োজিত ২০২২ কমনওয়েলথ গেমসের মহিলাদের ৪৮ কেজি ওজন শ্রেণিতে রৌপ্যপদক অর্জন করেছিলেন তিনি। তিনি ভারতের মণিপুর রাজ্যের বাসিন্দা।  ।   ২০২০ টোকিও অলিম্পিকে সরাসরি অংশগ্রহণের জন্যে যোগ্যতা অর্জন করেছেন সুশীলা দেবী।  বহিঃসংযোগ  কমনওয়েলথ গেমস গ্লাসগো ২০১৪ এ পদক বিজয়ীদের তালিকা  তথ্যসূত্র   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৪ কমনওয়েলথ গেমসে জুডোকা বিষয়শ্রেণী:২১শ শতাব্দীর ভারতীয় নারী বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:ভারতীয় নারী মার্শাল শিল্পী বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:২০শ শতাব্দীর ভারতীয় নারী বিষয়শ্রেণী:অর্জুন পুরস্কার প্রাপক বিষয়শ্রেণী:২০২০ গ্রীষ্মকালীন অলিম্পিকের জুডোকা
স্বামীজীকে যেরূপ দেখিয়াছি (মূল ইংরেজিতে: The Master as I Saw Him: Being pages of the life of the Swami Vivekananda) (১৯১০) হল ভগিনী নিবেদিতার লেখা একটি বই। ১৮৯৫ সালের নভেম্বর মাসে ইংল্যান্ডে নিবেদিতার সঙ্গে স্বামী বিবেকানন্দের আলাপ হয়। বিবেকানন্দের সঙ্গে তার সাক্ষাতের অভিজ্ঞতার কথা এই বইতে লিপিবদ্ধ করেন নিবেদিতা। বইটি ইংল্যান্ড ও ভারত থেকে একযোগে প্রকাশিত হয়। বর্তমানে এটিকে একটি ধ্রুপদি গ্রন্থের মর্যাদা দেওয়া হয়। বইটি বাংলায় অনুবাদ করে স্বামী মাধবানন্দ, যা ১৯৬৪ সালে প্রকাশ হয়।  পরমা রায় তার ইন্ডিয়ান ট্রাফিক বইতে লিখেছেন, বিবেকানন্দের অন্যান্য জীবনী গ্রন্থগুলির থেকে এই বইটি একটু আলাদা। কারণ, এতে "গুরু-শিষ্য সম্পর্কের একটি তার্কিক ও সংঘাতমূলক রূপ দেখা যায়" এবং "জাগতিক ব্যাপারে তাঁর উদাসীনতার দিকটি প্রদর্শিত হয়েছে।" স্বামী বিবেকানন্দ ইন ইন্ডিয়া: আ কারেক্টিভ বায়োগ্রাফি বইতে রাজাগোপাল চট্টোপাধ্যায় এই বইটির সমালোচনা করে বলেছেন, "বিবেকানন্দ প্রথম ভারত ভ্রমণে বেরিয়ে যে অভিজ্ঞতাগুলি সঞ্চয় করেছিলেন, সেই সম্পর্কে নিবেদিতা সম্যক অবগত ছিলেন না।"   পাদটীকা    বহিঃসংযোগ   আর্কাইভ.অর্গে সম্পূর্ণ বই  বিষয়শ্রেণী:ভারতীয় বই বিষয়শ্রেণী:১৯১০-এর অ-কল্পকাহিনী বই বিষয়শ্রেণী:ভগিনী নিবেদিতা বিষয়শ্রেণী:ইংরেজি ভাষার বই বিষয়শ্রেণী:২০শ শতাব্দীর ভারতীয় বই
উমিয়া কেন্দ্রীয় স্টেশন () হল উমিয়া, সুইডেনে অবস্থিত একটি রেলওয়ে স্টেশন।  জুলাই, ২০১০ সালে এই অঞ্চলের পুনঃউন্নয়ন শুরু হয়। ৭ই আগস্ট, ২০১০ থেকে ১লা জুন, ২০১১ সাল পর্যন্ত এই স্টেশনটি বন্ধ ছিল এবং তখন এই স্টেশনের যাত্রীদের উমিয়া পূর্ব স্টেশনে নিয়ে যাওয়া হয়। ২০১২ সালে এর নির্মাণ কাজ শেষ হবার কথা ছিল।.   ভবন  স্থপতি ফোকে জেত্তারভিল এই স্টেশনের নকশা আঁকেন এবং ১৮৯৫-৯৬ সালের দিকে এটি নির্মিত হয়। ২০০১ সালে এটি বিজ্ঞনাদস্মিনে হিসেবে স্বীকৃতি দেয়া হয়।   তথ্যসূত্র   বিষয়শ্রেণী:উমিয়া বিষয়শ্রেণী:১৮৯৬ সালে উন্মুক্তকৃত রেলওয়ে স্টেশন বিষয়শ্রেণী:১৮৯৬-এ চালু রেলওয়ে স্টেশন
নোয়াখালী-১০ আসন ছিল বাংলাদেশের জাতীয় সংসদের নির্বাচনী এলাকার একটি। এটি নোয়াখালী জেলায় অবস্থিত জাতীয় সংসদের আসন ছিল।   সীমানা    ইতিহাস  নোয়াখালী-১০ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩মাহমুদুর রহমান বেলায়েতবাংলাদেশ আওয়ামী লীগ১৯৭৯মোহাম্মদ আবুল কালামবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:নোয়াখালী জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
ইয়েরি ফার্নান্দো মিনা গঞ্জালেজ (জন্মঃ ২৩ সেপ্টেম্বর ১৯৯৪) একজন কলম্বীয় পেশাদার ফুটবলার যিনি সেন্টার-ব্যাক হিসেবে ইংল্যান্ডের ক্লাব এভারটন এবং কলম্বিয়া জাতীয় দল এর হয়ে খেলেন।  মিনা দেপর্তিভো পাস্তো এর হয়ে তার পেশাদার ফুটবলার জীবন শুরু করেন ২০১৩ সালে। ২০১৩ সালের ডিসেম্বরে তিনি কলম্বিয়ার স্বনামধন্য ক্লাব সান্তা ফে তে পাড়ি জমান। ২০১৬ সালের জুলাইতে তিনি ব্রাজিলের ক্লাব পালমেইরাস এ যোগ দেন। ২০১৮ এর জানুয়ারিতে তিনি ১ কোটি ১৮ লক্ষ ইউরোর বিনিময়ে স্পেনের বার্সেলোনায় যোগ দেন। মিনা হচ্ছেন বার্সেলোনার হয়ে প্রতিযোগিতা মূলক ফুটবল খেলা প্রথম কলম্বীয় ফুটবলার। ২০১৮ সালের আগস্টে ইংল্যান্ডের ক্লাব এভারটন তাকে ৩ কোটি ২ লক্ষ ৫০ হাজার ইউরোর বিনিময়ে কিনে নেয়।  মিনা কলম্বিয়া অনূর্ধ্ব-২৩ দলের হয়ে খেলেছেন। ২০১৬ সালে তার কলম্বিয়া জাতীয় দল এ অভিষেক হয়। তিনি ২০১৮ ফিফা বিশ্বকাপ এ তিনটি গোল করেন যার সবগুলোই ছিল হেড থেকে। তিনটি গোল করার মাধ্যমে তিনি একজন ডিফেন্ডার হয়ে একটি বিশ্বকাপে সর্বোচ্চ গোল করার রেকর্ডে ভাগ বসান। এই রেকর্ডের আগের অংশীদার ছিলেন ১৯৭৪ বিশ্বকাপ এ জার্মানির পল ব্রাইটনার এবং ১৯৯০ বিশ্বকাপ এ জার্মানির আনড্রেয়াস ব্রেহমা।   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:কলম্বীয় ফুটবলার বিষয়শ্রেণী:লা লিগার খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:কলম্বিয়ার আন্তর্জাতিক ফুটবলার বিষয়শ্রেণী:এভার্টন ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:কলম্বীয় প্রবাসী ফুটবলার বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:কাইয়ারি কালচোর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালিতে প্রবাসী ফুটবলার
ফরিদকোট () ভারতের পাঞ্জাব রাজ্যের ফরিদকোট জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯৬ মিটার (৬৪৩ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ফরিদকোট শহরের জনসংখ্যা হল ৭১,৯৮৬ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে ফরিদকোট এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
ত্রিশাল মহিলা ডিগ্রি কলেজ ময়মনসিংহ জেলার ত্রিশাল উপজেলায় অবস্থিত। এটি ত্রিশাল উপজেলার একমাত্র নারী উচ্চশিক্ষা প্রতিষ্ঠান।   ইতিহাস  ত্রিশাল মহিলা ডিগ্রি কলেজ সুতিয়া নদীর তীরে ১৯৯০ খ্রিষ্টাব্দে প্রতিষ্ঠিত হয়। ১৯৯৮ খ্রিস্টাব্দে কলেজটিতে বাংলাদেশ জাতীয় বিশ্ববিদ্যালয় এর অধিভূক্তিতে বি.এ. ও বি.এস.এস. কোর্স অর্থাৎ ডিগ্রি (পাস) কোর্স চালু হয়। ২০০২ খ্রিষ্টাব্দে বাংলাদেশ উন্মুক্ত বিশ্ববিদ্যালয় (বা.উ.বি.) এর আওতায় এইচ.এস.সি. এবং ২০০৫ খ্রিষ্টাব্দে বা.উ.বি.-এর বি.এ./বি.এস.এস. কোর্সও চালু করা হয়।   প্রাতিষ্ঠানিক কোর্স  thumb|left|ত্রিশাল মহিলা কলেজ আয়োজিত অনুষ্ঠান   উচ্চ মাধ্যমিক   বিজ্ঞান  মানবিক  ব্যবসায় শিক্ষা  স্নাতক/ডিগ্রি (পাস)   ৬০০১ - বি.এ.  ৬০০২ - বি.এস.এস.   আরো দেখুন    ত্রিশাল নজরুল বালিকা উচ্চ বিদ্যালয়  ত্রিশাল সরকারি নজরুল একাডেমী  সরকারি নজরুল কলেজ  জাতীয় কবি কাজী নজরুল ইসলাম বিশ্ববিদ্যালয়   তথ্যসূত্র    বহিঃসংযোগ       বিষয়শ্রেণী:১৯৯০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ময়মনসিংহ জেলার মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
জেবুন নেসা মসজিদ  একটি শহুরে মসজিদ, যা ঢাকা, বাংলাদেশ-এর উপকণ্ঠে আশুলিয়া এলাকায় অবস্থিত। এই মসজিদটি একটি স্থাপত্য প্রকল্প, যা সায়কা ইকবাল মেঘনার তত্ত্বাবধানে স্টুডিও মরফোজেনেসিস দ্বারা নকশা করা হয়েছে। ২০২৩ সালে নির্মাণ সম্পন্ন হওয়া এই মসজিদটি ৬০৬০ বর্গফুট জায়গা জুড়ে বিস্তৃত এবং এটি একটি স্থানীয় টেক্সটাইল কারখানার মালিকের প্রয়াত মায়ের স্মরণে নির্মিত। মসজিদটি টাইম ম্যাগাজিনের ‘দ্য ওয়ার্ল্ডস গ্রেটেস্ট প্লেসেস অব ২০২৫’ তালিকায় স্থান পায়। এর মাধ্যমে এটি টাইম ম্যাগাজিনের তালিকায় স্থান পাওয়া প্রথম বাংলাদেশি স্থাপত্য নিদর্শন হিসেবে স্বীকৃতি পায়।    ইতিহাস  এই মসজিদটির নির্মাণকাজের উদ্যোগ নেন জমির মালিক ও আইডিএস গ্রুপের ব্যবস্থাপনা পরিচালক ইদ্রিস শাকুর, যিনি তাঁর প্রয়াত মা জেবুন নেসার স্মরণে এবং তাঁর মালিকানাধীন ফ্যাশন ফোরাম লিমিটেড শিল্পপ্রতিষ্ঠানের শ্রমিকদের জন্য একটি প্রশান্তির স্থান গড়ে তুলতে এটি নির্মাণ করেন। ২০২২ সালে এর নির্মাণকাজ আনুষ্ঠানিকভাবে শুরু হয়। মসজিদটির নকশা করেছেন সায়কা ইকবাল মেঘনা, এবং নির্মাণ সম্পন্ন হয়েছে ২০২৩ সালে স্টুডিও মরফোজেনেসিস-এর মাধ্যমে।   স্থাপত্য  মসজিদটি গোলাপি রঙের কংক্রিট দিয়ে তৈরি করা হয়েছে, যা আশপাশের রুক্ষ শিল্প এলাকার পরিবেশকে নরম করে এবং বাংলার মুঘল স্থাপত্যে ব্যবহৃত ঐতিহ্যবাহী টেরাকোটার রঙের প্রতিফলন ঘটায়। বাইরের অংশে লাল সিমেন্ট ও ভাঙা ইট দিয়ে মোজাইক ধাঁচের মেঝে ও ঢালু পৃষ্ঠ তৈরি করা হয়েছে। মসজিদটি একটি হ্রদের কিনারায় অবস্থিত এবং এটি একটি উঁচু ভিত্তির ওপর নির্মিত, যা বন্যা থেকে রক্ষার জন্য প্রাচীন বাংলার মাচান ঘর নির্মাণের ধারায় অনুপ্রাণিত। এটি একটি বর্গাকার ভিত্তির ওপর নির্মিত, যার মাঝখানে একটি গোলাকার নামাজঘর। চারটি বদ্ধ বাগান আলো এবং বাতাস প্রবাহের জন্য আলোর কোর্ট হিসেবে কাজ করে। মসজিদের এই চতুষ্কোণ কাঠামোর কেন্দ্রে একটি বিশাল পাতলা গম্বুজ রয়েছে।   বৈশিষ্ট্য  পারম্পরিক মসজিদের তুলনায়, এখানে কিবলার দেয়ালে একটি প্রশস্ত খোলা খিলান আছে, যা পাশের জলাধারের দৃশ্য উপস্থাপন করে। একটি স্বচ্ছ কাঁচের মিহরাব ভেতরের অগভীর পানির ওপর দিয়ে আলো প্রতিফলিত করে। একটি অর্ধচন্দ্রাকৃতি মাঝতলা রয়েছে, যা নারীদের নামাজের জন্য নির্ধারিত এবং একটি ভাস্কর্যখচিত পাক ঘুর্ণায়মান সিঁড়ি দিয়ে পৌঁছানো যায়, যা একটি ছাতিম গাছকে ঘিরে তৈরি। অজুখানায় ফিরোজা রঙের মোজাইক মেঝে রয়েছে এবং এখানে ল্যান্ডস্কেপিংয়ের জন্য পুনর্ব্যবহৃত পানি ব্যবহার করা হয়, যা একটি পরিবেশবান্ধব চক্র তৈরি করে।   স্বীকৃতি  স্থাপত্য নান্দনিকতার জন্য জেবুন নেসা মসজিদ টাইম ম্যাগাজিন-এর ‘ওয়ার্ল্ডস গ্রেটেস্ট প্লেসেস অব ২০২৫’-এ অন্তর্ভুক্ত হয়। এর মাধ্যমে এটি টাইম ম্যাগাজিনের তালিকায় স্থান পাওয়া প্রথম বাংলাদেশি স্থাপত্য নিদর্শন হিসেবে স্বীকৃতি পায়।   সূত্র   বিষয়শ্রেণী:সাভার উপজেলা বিষয়শ্রেণী:ঢাকা বিভাগের মসজিদ বিষয়শ্রেণী:২০২৩-এ সম্পন্ন মসজিদ বিষয়শ্রেণী:২০২৩-এ বাংলাদেশে প্রতিষ্ঠিত বিষয়শ্রেণী:২১শ শতাব্দীতে বাংলাদেশে প্রতিষ্ঠিত মসজিদ
উজানী ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।   প্রশাসনিক এলাকা  গ্রাম সমূহ- উজানী, মহাটালী, বাশুড়িয়া, বরমপাল্টা, টিকারডাঙ্গা, পাটিকেলবাড়ি, ডিগ্রীকান্দি, বাসুদেবপুর, ধর্মরায়েরবাড়ী, বন্যাহাটি।   শিক্ষা  শিক্ষার হার: ৪৫%  শিক্ষা প্রতিষ্ঠান   দর্শনীয় স্থান   উজানীর জমিদার বাড়ি  মহাটালী জমিদার বাড়ী  ধর্মরায়ের বাড়ি   জনপ্রতিনিধি  বর্তমান চেয়ারম্যান- শ্যামল কান্তি বোস +প্রাক্তন চেয়ারম্যানগণের তালিকাক্রমিকনামমেয়াদ০১অমূল্য পাঠক১৯৫১-১৯৫৬ ০২হরবিলাশ মন্ডল১৯৫৬-১৯৬১০৩নিহার রঞ্জন দাস১৯৬১-০৪ফেলারাম বালা০৫নারায়ন বিশ্বাস০৬ধীরেন্দ্রনাথ রায়১৯৭৩ - ১৯৭৬০৭আবুল খায়ের মোল্যা১৯৭৬ - ১৯৮৫০৮আবু তালেব মোল্যা১৯৮৫ - ১৯৯২০৯রক্ষিৎ চন্দ্র মৃধা১৯৯৩ - ১৯৯৮১০দীনেশ চন্দ্র মন্ডল১৯৯৮-২০০৩১১শ্যামল কান্তি বোস২০০৩-২০১১১২দীনেশ মন্ডল২০১১-২০১৬১৩শ্যামল কান্তি বোস২০১৬-২০২১১৪শ্যামল কান্তি বোস২০২১-বর্তমান   আরও দেখুন    ঢাকা বিভাগ  গোপালগঞ্জ জেলা   তথ্যসূত্র   বিষয়শ্রেণী:মুকসুদপুর উপজেলার ইউনিয়ন
বেচারাম মান্না একজন ভারতীয় বাঙালি রাজনৈতিক নেতা, যিনি সর্বভারতীয় তৃণমূল কংগ্রেস দলের একজন নেতা এবং পশ্চিমবঙ্গ সরকারের একজন মন্ত্রী। ২০১১ সালের বিধানসভা নির্বাচনে তিনি হরিপাল বিধানসভা কেন্দ্র থেকে ২২,০০০ ভোটে জয়লাভ করেন। বেচারাম মান্না বামফ্রন্ট সরকারের বিরুদ্ধে সিঙ্গুরের জমি আন্দোলনের অন্যতম একজন নেতৃত্ব এবং সংগঠক। ২০১১ সালে তৃণমূল কংগ্রেসের সরকার গঠন করলে সিঙ্গুরের বিধায়ক রবীন্দ্রনাথ ভট্টাচার্য সেই সরকারের কৃষি মন্ত্রকের মন্ত্রী হন। পরে রবীন্দ্রনাথ ভট্টাচার্য বিজেপি দলে যোগদান করলে বেচারাম মান্না সিঙ্গুর বিধানসভা কেন্দ্র থেকে রবীন্দ্রনাথ ভট্টাচার্য এর বিরুদ্ধে তৃণমূল প্রার্থী হিসাবে নির্বাচনে প্রতিদ্বন্দ্বিতা করেন তাকে পরাজিত করেন।  প্রারম্ভিক রাজনৈতিক জীবন প্রথম দিকে বেচারাম মান্না বেশ কয়েকবার পঞ্চায়েত নির্বাচনে প্রতিদ্বন্দ্বিতা করেন। ১৯৯৩ সালের পঞ্চায়েত নির্বাচনে লড়ে বেচারাম মান্না সিঙ্গুর ২ নম্বর গ্রাম পঞ্চায়েতের সদস্য নির্বাচিত হয়ে ছিলেন।  ২০০৮ সালের পঞ্চায়েত নির্বাচনে বেচারাম মান্না পঞ্চায়েত সমিতির প্রার্থী হিসাবে নির্বাচনে প্রতিদ্বন্দ্বিতা করেন এবং জয়লাভ করে সিঙ্গুর পঞ্চায়েত সমিতির সহকারী সভাপতি নির্বাচিত হন।  সিঙ্গুর আন্দোলন পরবর্তী রাজনৈতিক জীবন বেচারাম মান্না অন্যতম প্রথম রাজনৈতক নেতা ছিলেন যাঁরা সিঙ্গুরের টাটা গোষ্ঠীর কারখানা তৈরীর বিরুদ্ধে কথা বলেছিলেন।  তিনি সিঙ্গুরের কৃষি জমি রক্ষা সমিতির আহ্বায়ক ছিলেন।  সিঙ্গুরে সফল আন্দোলনের পর বেচারাম মান্না ২০১১ সালের পশ্চিমবঙ্গ বিধানসভা নির্বাচনে হরিপাল বিধানসভা কেন্দ্র থেকে তৃণমূল প্রার্থী হিসাবে প্রতিদ্বন্দ্বিতা করেন এবং বিধায়ক নির্বাচিত হন। নির্বাচনে তৃণমূল কংগ্রেস সরকার গঠন করলে ২০১২ থেকে ১৫ পর্যন্ত বেচারাম মান্না সেই সরকারের বিভিন্ন মন্ত্রণালয়ের দায়িত্বে ছিলেন।     ২০২১ সালে তৃণমূল কংগ্রেস আবারও সরকার গঠন করলে বেচারাম মান্না সেই সরকারের শ্রম দপ্তরের স্বাধীন দায়িত্বপ্রাপ্ত প্রতিমন্ত্রী হন এবং সেই সঙ্গে পরবর্তীতে তাকে কৃষি মন্ত্রকের এবং পঞ্চায়েত ও গ্রাম উন্নয়ন দপ্তরের দায়িত্বও দেওয়া হয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:সিঙ্গুরের ব্যক্তি
আদামাওয়া-উবাঙ্গি ভাষাসমূহ () মধ্য আফ্রিকার উত্তরাংশে, পূর্ব নাইজেরিয়া থেকে দক্ষিণ-পশ্চিম সুদান পর্যন্ত প্রচলিত প্রায় ১২০টি ভাষার একটি দল, ১২ মিলিয়ন লোক এ ভাষাগুলোতে কথা বলে। এগুলি নাইজার-কঙ্গো ভাষাপরিবারের অন্তর্গত। এগুলি অতীতে আদামাওয়া-পূর্বী ভাষা নামে পরিচিত ছিল।  উবাঙ্গি উপদলের প্রধান ভাষাগুলি হল বান্দা ভাষা, গবায়া ভাষা, এঙবাকা ভাষা এবং জান্দে ভাষা। অঞ্চলটিতে অনেকগুলি পিজিন ভাষা প্রচলিত, যাদের মধ্যে উবাঙ্গি-ভিত্তিক সাঙ্গো ভাষা উল্লেখযোগ্য। সাঙ্গো ভাষা মধ্য আফ্রিকার আন্তঃদেশীয় বাণিজ্যে ব্যবহৃত গুরুত্বপূর্ণ একটি ভাষা।   তথ্যসূত্র    বহিঃসংযোগ   আদামাওয়া-উবাঙ্গি ভাষাসমূহ  বিষয়শ্রেণী:ভোল্টা-কঙ্গো ভাষা
কোহেলিয়া নদী বাংলাদেশের মহেশখালী উপজেলায় কালারমারছড়া ও মাতারবাড়ী-ধলঘাটার মধ্যবর্তী অঞ্চলে অবস্থিত। কোহেলিয়া নদী মহেশখালী উপজেলার মূল ভূ-খন্ড থেকে ধলঘাটা ও মাতারবাড়ী ইউনিয়নদ্বয়কে পৃথক করেছে। নদীটির উৎপত্তিস্থল পেকুয়া উপজেলার উজানটিয়া ইউনিয়নের একেবারে দক্ষিণে মাতামুহুরী নদীর মোহনা থেকে। নদীটি উৎপত্তিস্থল থেকে মাতারবাড়ী ও ধলঘাটা ইউনিয়নের পূর্বাঞ্চল ঘেঁষে কালারমারছড়া ও হোয়ানক ইউনিয়নের পশ্চিমাঞ্চল দিয়ে বঙ্গোপসাগরে পড়েছে। নদীটির দৈর্ঘ্য আনুমানিক ১৬ কিলোমিটার।  নদীটি সারাবছর পানিতে পূর্ণ থাকে। তবে বঙ্গোপসাগরের একেবারে কাছে হওয়ায় এবং নদীটি উভয় মুখ বঙ্গোপসাগরে পতিত হওয়ায় নদীর পানি লবণাক্ত। বাংলাদেশে এটাই একমাত্র নদী যেখানে শুধু সামুদ্রিক মাছ পাওয়া যায়, মিঠা পানির কোনো মাছ পাওয়া যায় না। এ নদী স্থানীয়রা লবণের ট্রলার যাতায়াতের জন্য সবচেয়ে বেশি ব্যবহার করে থাকে। তবে বর্ষা এবং শুষ্ক উভয় মৌসুমে জেলেরা জাল ফেলে মাছ আহরণ করে যা লবণাক্ত পানির মাছ। এ নদীর মাছ খেতেও খুব সুস্বাদু। বর্ষা মৌসুমে বঙ্গোপসাগর যখন উত্তাল থাকে তখন নদীটি স্থানীয় জেলেদের নৌকা রাখার আশ্রয়স্থান হিসেবে ব্যবহৃত হয়।   নদী ভরাট  সম্প্রতি মাতারবাড়ী গভীর সমুদ্র বন্দর প্রকল্পের ফলে নদীটি যেমন নাব্যতা হারাচ্ছে তেমনি প্রশস্থতাও সংকীর্ণ হয়ে যাচ্ছে। গভীর সমুদ্র থেকে বালু উত্তোলন করে নদী ভরাট করছে। এছাড়াও, প্রকল্পের বিভিন্ন বর্জ ও উদ্দিষ্ট বালু বৃষ্টির পানির সাথে নদীতে পড়ছে। ফলে নদীটি এখন সংকটের মধ্য দিয়ে যাচ্ছে।  মহেশখালীতে বাংলাদেশের বৃহত্তম কয়লা তাপ বিদ্যুৎকেন্দ্র নির্মাণের জন্য বাংলাদেশ সরকার মাতারবাড়ীর দক্ষিণে ১ হাজার ৪১৪ একর জায়গা অধিগ্রহণ করে। বর্তমানে সেখানে মাটি ভরাট করে প্রকল্পের অবকাঠামোগত উন্নয়ন কাজ চলছে চলছে। বিদ্যুৎকেন্দ্রসমূহে মালামাল ও পণ্য পরিবহনের উদ্দেশ্যে কোহেলিয়া নদীর ৭ দশমিক ৪ কিলোমিটার অংশ ভরাট করে রাস্তা নির্মাণ করছে। এই প্রকল্পের বিভিন্ন বর্জ্য ও মাটি পাইপের মাধ্যমে সরাসরি কোহেলিয়াতে ফেলা হচ্ছে।   তথ্যসূত্র   বিষয়শ্রেণী:বাংলাদেশের নদী